b'\n_START_ARTICLE_\nKreacionizem mlade Zemlje\n_START_SECTION_\nZgodovina\n_START_PARAGRAPH_\nPrva ohranjena pisna pri\xc4\x8devanja o kreacionizmu mlade Zemlje izvirajo iz judovstva v prvih stoletij n. \xc5\xa1t., ko so razli\xc4\x8dna judovska besedila za\xc4\x8detek sveta ume\xc5\xa1\xc4\x8dala v 5. in 4. tiso\xc4\x8dletje pr. n. \xc5\xa1t. Hebrejske biblije in gr\xc5\xa1ki prevod stare zaveze postavljajo stvaritev sveta v pribli\xc5\xbeno enak \xc4\x8das (6. - 5. tiso\xc4\x8dletje pr. n. \xc5\xa1t.)._NEWLINE_Skozi celoten srednji vek so kr\xc5\xa1\xc4\x8danski teologi ve\xc4\x8dinoma ohranjali podobna prepri\xc4\x8danja - \xc4\x8deprav nekateri zgodnji kristjani (na primer Origen in Sv. Avgu\xc5\xa1tin) v biblijsko stvaritev sveta niso verjeli dobesedno._NEWLINE_Ve\xc4\x8dino novega veka (pribli\xc5\xbeno 1500 - 1800) je kreacionizem mlade Zemlje \xc5\xa1e vedno bil prevladujo\xc4\x8da razlaga o nastanku sveta._NEWLINE_Z razvojem sodobne geologije v 19. stoletju in dognanj, da se je zemljino povr\xc5\xa1je izoblikovalo z dolgimi leti erozije in trenj med zemeljskimi plo\xc5\xa1\xc4\x8dami, ne le z eno kataklizmo (vesoljnim potopom), je znanost v glavnem dokon\xc4\x8dno zapustila kreacionizem mlade Zemlje in sprejela teorijo stare Zemlje. Kristjani so nauke prilagodili novi geologiji, vendar so se dolo\xc4\x8deni deli kr\xc5\xa1\xc4\x8danstva, na primer viktorijanski in\xc5\xa1titut, \xc5\xa1e naprej oklepali kreacionizma mlade Zemlje._NEWLINE_V za\xc4\x8detku dvajsetega stoletja so pisci nara\xc5\xa1\xc4\x8dajo\xc4\x8dega kr\xc5\xa1\xc4\x8danskega fundamentalizma v Severni Ameriki ustvarili dela, ki so nasprotovala sodobni geolo\xc5\xa1ki znanosti in znova obudili kreacionizem mlade Zemlje. \xc5\xa0iroko promoviranje ideje s strani konservativcev je ustvarilo mo\xc4\x8dan vpliv kreacionizma mlade Zemlje na ameri\xc5\xa1ke verske kroge in ameri\xc5\xa1ko \xc5\xa1olsko pou\xc4\x8devanje znanosti, medtem ko v \xc4\x8dezmorskih de\xc5\xbeelah ni spro\xc5\xbeil ve\xc4\x8djega u\xc4\x8dinka.\n_START_SECTION_\nOdziv znanosti\n_START_PARAGRAPH_\nKreacionizem mlade Zemlje neposredno in v veliki meri nasprotuje znanstvenemu konsenzu, ki ga je leta 2006 podprlo 68 narodnih in mednarodnih akademij znanosti, da je starost vesolja 15 milijard let, starost Zemlje pa 4,5 milijarde let, pri \xc4\x8demer se je \xc5\xbeivljenje na njej pojavilo pribli\xc5\xbeno 2,5 milijarde let v preteklosti, kar je znanstveno, z dokazi utemeljeno dejstvo.'